OSNOVNA ŠKOLA MILANA LANGA

BREGANA, Langova 2

OIB: 43773677601

KLASA: 007-04/22-01/14

URBROJ: 238-27-15-22-2

Bregana, 9. 11. 2022.

 Z A P I S N I K

 22. sjednice Školskog odbora održane u srijedu, 9. studenog 2022. godine u 18.00 sati u zbornici Osnovne škole Milana Langa, Bregana, Langova 2.

Odazvani članovi: Sanja Rapljenović, Valentina Martinček, Josipa Tandarić, Kristina Noršić, Jelena Đogić i Ante Andabak.

Neodazvani članovi: Marko Matijaščić.

Zapisničar: Krešimir Fijačko

Ostali sudionici: Igor Matijašić – ravnatelj i Juraj Pintarić – voditelj računovodstva.

D N E V N I R E D:

1. Verifikacija zapisnika s 18. i 21. sjednice Školskog odbora
2. Prijedlog financijskog plana Osnovne škole Milana Langa za razdoblje 2023-2025.
3. Razno

**Ad 1.** Verifikacija Zapisnika s 18. i 21. sjednice Školskog odbora

Predsjednica Školskog odbora Sanja Rapljenović poziva članove da se izjasne imaju li primjedbe na Zapisnik s 18. i 21. sjednice Školskog odbora.

Budući da nije bilo primjedbi, predsjednica Školskog odbora konstatira da su jednoglasno usvojeni Zapisnici s 18. i 21. sjednice Školskog odbora.

**Ad 2.** Prijedlog financijskog plana Osnovne škole Milana Langa za razdoblje 2023-2025.

Ravnatelj Igor Matijašić zatražio je prethodnu suglasnost Školskog odbora za donošenje Prijedloga financijskog plana Osnovne škole Milana Langa za razdoblje 2023-2025.

Prijedlog financijskog plana Osnovne škole Milana Langa za razdoblje 2023-2025. pripremio je i obrazložio voditelj računovodstva gospodin Juraj Pintarić te su ista poslana Članovima u prilogu poziva na sjednicu.

Članovi Školskog odbora postavljaju ravnatelju pitanje o namjeni financijskih sredstava, predodređenih u svrhu opremanja sportske dvorane koja je u planu za izgradnju, pristiglih od donacija.

Ravnatelj na prethodno navedeno pitanje pojašnjava da financijska sredstva ostaju predodređena za prvotnu svrhu.

Nakon provedenog glasanja predsjednica Školskog odbora konstatira da se u skladu s člankom 26. Statuta Osnovne škole Milana Langa Bregana, a na prijedlog ravnatelja jednoglasno donesena

O D L U K A

o donošenju Prijedloga financijskog plana Osnovne škole Milana Langa za razdoblje 2023-2025.

**Ad 3**. Razno

Pod zadnjom točkom ravnatelj upoznaje članove Školskog odbora sa zamolbom skrbnice učenice D.P. za financijskim olakšicama te se članovi Školskog odbora jednoglasno usuglašavaju s prijedlogom slanja zahtjeva za financijskom olakšicom učenici Osnivaču Osnovne škole Milana Langa Gradu Samoboru.

Ravnatelj je obavijestio članove o održanom STEM događanju u objektu Škole u organizaciji Dalibora Paara.

Sjednica je zaključena u 19.15 sati.

Potpis predsjedavatelja sjednice:

Predsjednica Školskog odbora: M.P. Potpis zapisničara sjednice:

Sanja Rapljenović Krešimir Fijačko